Matkailu-+ja+matkatoimistopalvelut+-+näyttö

toteutetaan aidossa työelämätilanteessa työssäoppimisjakson yhteydessä. Ammattiosaamisen näytöllä arvioidaan tutkinnon osan ammattitaidon hallintaa.


 * Ammattiosaamisen näytössä osoitetaan**
 * työprosessin hallinta kokonaan
 * työmenetelmien, -välineiden ja materiaalin hallinta kokonaan
 * työn perustana olevan tiedon hallinta kokonaan(alakohtainen kielitaito osoitetaan kielitaustan mukaisesti)
 * elinikäisen oppimisen avaintaidot kokonaan

Lisätietoja ylläolevista löytyy kohdasta Arvioinnin kohteet


 * Näytön kuvaus**

Opiskelija tai tutkinnon suorittaja osoittaa ammattitaitonsa työskentelemällä henkilökohtaisesti asiakaspalvelutehtävissä matkailuyrityksessä tai -organisaatiossa, jossa hänellä on käytössään tarvittavat sähköiset tiedonhankintavälineet ja mahdollisuus koota matkailupalvelupaketteja.

Yritys voi olla matkanjärjestäjän toimisto, incoming-toimisto, matka- tai matkailutoimisto tai liikenneyhtiön myyntitoimisto. Opiskelija tai tutkinnon suorittaja osoittaa kielitaitonsa asiakaspalvelutilanteessa tms. jonkin edellä olevassa taulukossa kuvatun arvioinnin kohteen mukaisesti. Työtä tehdään siinä laajuudessa, että ammattitaidon voidaan todeta vastaavan ammattitaitovaatimuksia.


 * Näytön arviointi**

Ammattiosaamisen näyttöjen arviointiin eli näytön vastaanottoon osallistuvat joko opettaja tai työelämän edustaja yksin tai yhdessä. Ensisijainen tavoite on yhdessä arviointi. Ammattiosaamisen näytön vastaanottavat ja arvioivat ja näyttöarvosanoista päättävät opettajat ja työelämän edustajat ovat kyseisen ammattialan asiantuntijoita. Ammattiosaamisen näytön jälkeiseen arviointikeskusteluun osallistuvat aina opiskelija**,** näytön vastaanottaja(t) ja opettaja. Arviointikeskustelussa opiskelija ja näytön vastaanottaja(t) analysoivat ja arvioivat näyttöä. Arviointipäätös perustuu ensisijaisesti opettajan ja näytön vastaanottajan arviointiin, mutta arvioinnissa huomioidaan opiskelijan itsearviointi.

Näyttötodistukseen tulevasta tutkinnon osan näytön arvosanasta päättävät opettajat ja näytön vastaanottaja(t) yhdessä tai erikseen.

Päättötodistukseen tulevasta tutkinnon osan arvosanasta päättävät arvioitavien opintojen opetuksesta vastaava opettaja tai, jos opettajia on useita, opettajat yhdessä. Arvosana muodostuu näytön ja muun arvioinnin perusteella. Tutkinnon osan arvosanan antaminen edellyttää, että tutkinnon osan ammattiosaamisen näyttö on suoritettu hyväksytysti.


 * Muu osaamisen arviointi**

Mikäli jotakin työtehtäväkokonaisuuden arvioinnin kohteena olevaa ammattitaitovaatimusta ei voida työelämälähtöisessä tilanteessa osoittaa, tulee opiskelijalle järjestää oppilaitoksessa tilanne, että hän voi osaamisensa osoittaa myös kyseisen ammattitaitovaatimuksen osalta.